3. schôdza NR SR - 4.deň - B. popoludní
Dátum: 2023-11-21
Poslanec: Matovič, Igor (SLOVENSKO)
Druh vystúpenia: Vystúpenie v rozprave

207. Ešte rýchlo, kým sa ten podvodník Pellegrini tam schová, ktorý sľúbil všetkým dôchodcom, že im vyplatí pred Vianocami 640 eur, tak mu ešte takto hovorím, lebo tam vzadu sú mikrofóny, že je obyčajný podvodník horší podomových šmejdov. Oklamať státisíce dôchodcov, sirôt, vdov, invalidov a starobných dôchodcov tým, že voľte HLAS a my vám zabezpečíme, že každý jeden z vás dostane pred voľba... pred Vianocami 640 eur, nedokáže ani ten najposlednejší podomový šmejd, o ktorých píšu každý druhý týždeň, ako okradli nejakú dôchodkyňu dôverčivú, ktorá im zverila svoje úspory. Henten šmejd oklamal tých ľudí, ktorý ho vždy vo voľbách vynesú do parlamentu. Bez najmenšieho citu, bez najmenšej hanby im ide ukradnúť 200 miliónov eur, lebo v porovnaní s tým, čo sľúbil aj s Erikom Tomášom, ktorý sa teraz opäť skrýva tam pod balkónom, lebo by sa tuto hanbil, lebo by som ho tuto priamo konfrontoval a je tak zbabelý, že sa tam radšej bude zašívať pod balkónom, ako by si sadol sem, tak títo šmejdi oklamali, bohužiaľ, 70, 80, 90-ročné dôchodkyne, dôchodcov, ktorí mnohí sa z nich desiatky tisíc, štatisticky to tak vychádza, bohužiaľ, zomierajú na Slovensku starí ľudia. Desiatky tisíce sa z nich ani toho plného 13. dôchodku nedožijú. Keď sa teda pýtate, ako to je možné, že ich stále okradli, keď jednoducho dvakrát už sme z nich vytrásli z toho oslíka, jedenkrát 150 eur, druhýkrát 150 eur, ako je to možné, že stále nestačí. No nestačí, lebo keď sľúbili 640, ale niekto má dnes, ale hovoria dnes, že pridajú iba 300 a niekto má dnes 13. dôchodok 50, dostane 300, tak má 350. A do 640 stále chýba 290. Ten, kto má 300, pridajú 300, stále chýba 40. To znamená, jeden a pol milióna dôchodcov okradnú od 40 do 290 eur, dokopy 200 miliónov eur bez hanby, bez škrupuly a tvária sa, Sociálna poisťovňa nestíha. A teraz to ešte takto na chrapúňa urobí. A preto hovorím, že je to obyčajný šmejd, zbabelý, ktorý sa tam zase schoval do svojej kancelárie, zas tam bude nosiť svoje špeciálne návštevy a sa tam radšej zašije miesto toho, aby tu sedel a tu obhajoval, prečo teda Sociálna poisťovňa nevie vyplatiť jeden a pol milióna rôznych súm. Potrebujú brigádnikov, aby sme im to spočítali? To naozaj tam sú sčuty? Však to je výsledok vašej práce, dvanásť rokov ste vládli. Ten šmejd tu bol že digitálny líder, digitálny líder Slovenska preinvestoval miliardu eur na informatizáciu, aby sme teda procesy lepšie fungovali. Vieme, jak to fun... jak to fungovalo, vieme od Imreczeho svedectva, systém ste kúpili za 53 miliónov, hodnota, posudok 8 miliónov eur. Áno, ten zbabelý šmejd, podvodník dôchodcov, invalidov, sirôt, vdov, ktorý sa teraz schoval, ktorý je dnes vraj predsedom Národnej rady a budúci to kandidát na prezidenta, ten človek spravil to, že si objednal softvér za 15,4 milióna eur, keď bol na ministerstve financií. Podľa svedkov, dvoch svedkov, ktorí teda pod prísahou svedčia, zobral za to úplatok 150-tisíc eur v tej známej škatuli od šampanského Crystal. Za 15,4 milióna eur kúpil softvér, ktorý mladí dvaja chalani vám spravia za 3 týždne svojej roboty. Ja som ako minister financií dal cez finančnú správu urobiť interne a kompletné interné náklady na to isté, na to isté boli 28-tisíc eur. Dvadsaťosemtisíc za Matoviča, 15,4 milióna za šmejda Pellegriniho. Takto vy ste spravovali, takto vy ste robili informačné systémy. Jasné, že potom na Sociálnej poisťovni nie je nejaký schopný softvér a programujú tam softvéry v jazyku z päťdesiatych rokov minulého storočia. Z päťdesiatych rokov minulého storočia. To je vizitka vašej informatizácie, vašeho spravovania veci verejných, lebo ste potrebovali vykradnúť tie prachy. Päťsto päťdesiatkrát lacnejšie som bol schopný dať naprogramovať to, čo on dal za 15,4 milióna. Vy nieže otázka, že či máte Boha pri sebe, vy ste ho ani nikdy nemali. Lebo ak vy by ste ho mali, nikdy v živote takéto niečo neurobíte. A ak by ste to urobili, tak by ste si sami sebe nadelili trest, že sa k parlamentu ani na 20 kilometrov nepriblížite. Nič iné ste nerobili dvanásť rokov, len ste rozkrádali a teraz sa budete vyhovárať, že v Sociálnej poisťovni to nevedia vypočítať. Však vy ste „investovali" tisíc miliónov eur do informatizácie, tak predsa asi to tam vedia vypočítať, keď ste tam tak dobre budovali tie soci... tie informačné systémy. Bez najmenšej hanby idete okradnúť, a ešte takto proti noci a oznámite to tri minúty pred siedmou hodinou, kedy o siedmej hodine malo končiť toto rokovanie. Bez najmenších problémov mali právo mnohí poslanci si urobiť na tento večer už program. A vy tu takýmto svinským spôsobom, čo si netrúfol ani Mečiar, ale šmejd Pellegrini bez problémov, však on môže, tak vy takýmto svinským spôsobom tu beriete opozičným poslancom právo, aby tu vystúpili počas prvého čítania, tak? Kto z nich počítal s tým, že dnešný večer tu bude tráviť v boji proti vašim svinstvám, ktoré idete spáchať voči dôchodcom? Kto z nich? Tí, čo tu sú, tak áno, asi zrejme, teda dobre, dokázali si upraviť program alebo možno nemali iný. Ale vy beriete poslancom ústavné právo na to, aby tu rokovali a zastupovali záujem ľudí, ktorí si ich sem zvolili. Tri minúty pred siedmou, nájdite mi v histórii rokovania parlamentu za 33 rokov, kedy ktorý predseda Národnej rady takéto svinstvo spáchal. Nájdite mi jedného! Či to dokázal Paška, či to dokázal Gašparovič alebo ktorýkoľvek iný. Neviem, či bol, Ľupták asi nebol predsedom parlamentu, ale to je jedno. Jednoducho nájdite jedného, kto takéto svinstvo spáchal, čo tu spravil Pellegrini. Nikto si to netrúfol. Ste organizovaný zločin a vy si myslíte, že teraz môžete úplne všetko. Všetky pravidlá polámať cez koleno. Hovorí tu, tuto rečnil, pred týždňom to bolo, necelým? Rečnil tu o tom, že ako on sem chce vniesť novú politickú kultúru. Toto je prejav novej politickej kultúry? Že nám zoberete právo, aby sme tu vystupovali? Dobre, ja tu som, ďalších 20 ľudí je, ale ďalších 20 tu možno jednoducho nemôže byť, lebo legitímne si robili program po siedmej hodine večer. Lebo vy ste im teda si dovolili oznámiť, že po siedmej sa rokuje až tri minúty pred siedmou. Svinstvo par excellence. Ale o jednom to svedčí, že sa bojíte ľudí, lebo chcete rýchlo prerokovať tento zákon a tie drísty, čo tu rozprával, preto aby to Sociálna poisťovňa stihla, drísty a klamstvá. Tak ako nikdy nevypustil z huby pravdu, tak opäť ďalšie klamstvo. Ak by vám záležalo na tom, aby to Sociálna poisťovňa stihla, by ste dva týždne dozadu sem predkladali ten návrh zákona a nie teraz. Vôbec vám na tom nezáleží. Chcete, aby sa o tom hovorilo čo najmenej. Chcete, aby sme vám čo najmenej nastavovali zrkadlo. A aby to teda bolo v čase, kedy už teda ľudia majú možno inú robotu a takto večer, však kto by pozeral, čo zasadá o čom parlament. Jasné, že nie. Jednoducho svinstvá chcete páchať po tme. Presne jak zlodeji, vrahovia, podvodníci, tým vyhovuje tma. Tým vyhovuje prostredie, kde sa na nich nesvieti. Ale my tie reflektory budeme zapínať a nech sa budete snažiť uhýnať akokoľvek, nech sa bude Tomáš opäť, hen, skrývať pod balkónom, lebo sa bojí, že by ho náhodou nejaká kamera zabrala a že by som ho tu konfrontoval. Sociálneho netvora, ktorý dôchodcom, starým dôchodcom on, predstavte si, jakože jak ten človek v podstate, ja neviem, ja nev... ja neviem, neviem vlastne, jak sa to hovorí, či to je schizofrénia, alebo aká to je choroba, že ten človek je normálne schopný celú kampaň dennodenne obísť dva-tri domovy dôchodcov a potom sľubovať, samozrejme, že tým ľuďom, teta, tetuška zlatá, všetko, keď budete voliť Peťka Pellegriniho, on vám zabezpečí, že budete mať 640 eur už pred týmito Vianocami. Nebudete mať tú sociálnu dávku od Matoviča, ktorá, priznajme si pravdu, oni ju nehovoria, je štyrikrát vyššia, ako bola za vlád Roberta Fica, vtedy, kedy aj tento človek mal na starosti sociálne veci. Štyrikrát vo vyššej sume sme vyplácali 13. dôchodok, aj od tých 50 do 300 eur je štyrikrát viac dokopy, ako vyplácali oni. Ale oni chodi... on v pohode celú kampaň, navštívil asi 200 domovov dôchodcov, tetuškám tam hovoril, jak teda treba voliť, samozrejme, aj ujom, ako treba voliť Peťka Pellegriniho, však nehovoril na seba, aby jeho krúžkovali, aby pred Peťkom vyzeral lepší, a teraz bez hanby, keď sa stal ministrom, tak prvú vec povedal, že tento rok nebude nič, že všetko bude až na budúci rok, 13. dôchodky. A nie len teda 640, ale 606. A keď sme pritlačili zrazu, teda dobre, tak potom, á, ešte rokuje, no dobre, bude 150. Potrásli sme druhýkrát oslíka a ďalších 150. Tristo. Ja viem, že sa vám to ťažko počúva, ale stále zostáva 200 miliónov eur, o ktoré idete okradnúť siroty, vdovy, invalidov a starobných dôchodcov, pán Tomáš, či jak sa voláte, Erik Tomáš. Pán minister, 200 miliónov eur pýtajú si dôchodci, čo ste im sľúbili. Aj tie babičky, deduškovia v domovoch sociálnych služieb, v domovoch dôchodcov, za ktorými ste chodili. Haló, pán minister, schovaný pod balkónom, pán minister, haló, pán minister, viem, že počujete. Pán minister, pán minister Erik Tomáš, vy ste chodili za babičkami, za deduškami, sľubovali ste im 640 eur už tieto Vianoce, že im vyplatíte, pán minister, pán minister, netvárte sa, že teraz riešite niečo dôležitejšie. Haló, pán minister, 640 eur ste sľúbili deduškom, babičkám, 80, 90-ročným, idete im dať z koláča dieru, 200 miliónov eur im idete ukradnúť, pán minister schovaný pod balkónom, kedy odtiaľ vyjdete, kedy budete mať odvahu? Zbabelec! Pán minister, kedy odtiaľ vyleziete, kedy sa postavíte sem, kde máte sedieť? Pán minister! Za tie babičky, deduškov, ktoré sa nedožijú toho 13. dôchodku plného na budúci rok, aj ten bude nižší o 64 eur, lebo mali by ho mať vo výške 670 eur budúci rok podľa toho, čo ste sľubovali, nie 606. Kedy sa im pozriete do očí, kedy sa im ospravedlníte? Od 50 do 290 eur podľa výšky dôchodku ste ich okradli, 200 miliónov eur, pán minister. Si myslíte, že keď sa budete skrývať zbabelo pod balkónom, že tým vyriešite problém? Babičky, deduškov ste presviedčali, že im Peťko aj s vami vyplatí pred Vianocami 640 eur plný dôchodok trinásty a vy ste sa im teraz otočili chrbtom, idete ich podviesť o 200 miliónov eur, v priemere o 150 eur idete podviesť každého jedného. A práve títo, chúdiatka staručké, ktoré majú nízke dôchodky, bez hanby idete podviesť a oni sa chudáci ani nedožijú toho ďalšieho 13. dôchodku na budúci rok. A vy miesto toho, aby ste tu prišli a ospravedlnili sa tým ľuďom, že ste ich vedome podviedli, že tie peniaze chcete ukradnúť a nechcete ich dať dôchodcom, že ich chcete natlačiť do gágora Haščákovi a podobným, ktorí vám dávali službičky pred voľbami, tak vy sa tam skrývate zbabelo pod balkónom. Pán minister, hrdina, Erik Tomáš, tuto poď, tuto poď vystúpiť, tu poď povedať, prečo si ich podviedol, tie babičky, deduškov. Či nemáš odvahu, tak? Tá sa nedá kúpiť. Každopádne je obrovské svinstvo to, čo páchate, a spôsob, jakým to páchate. Ten proces, že si tu tri minúty pred siedmou na hulváta, sprosto, podlo a, hovorím, ani Mečiar to nedokázal, odhlasujete, že zrazu sa rokuje aj po siedmej, len aby čím skorej bolo po tejto nepríjemnej téme pre vás, je znakom toho, že sa bojíte tej pravdy, že sa bojíte toho, aby sme vám to pripomínali, a pre nás ale zároveň je to živou vodou na to, a pripomenutím, že vám to pripomínať budeme musieť a budeme vám to desať razy viac pripomínať možno, ako by sme pripomínali. Lebo toto je práve dôkazom, tieto proti noci rokovania, že sa tejto témy bojíte, tohto podvodu, keď ste podviedli dôchodcov, tých najslabších, ktorým ste sľubovali hory-doly a pri prvej príležitosti ste ich podviedli, tak toto je krásne dôkaz toho, ako vy to myslíte skutočne vážne s týmito úbohými ľuďmi. A chcem vám len tak pripomenúť teda, minimálny dôchodok je od 1. októbra 2023 po 40 odpracovaných rokoch 460 eur. Pri 460 eurách máte 13. dôchodok niečo okolo 230 eur. To znamená, tam chýba, alebo teda 230 a idete pridať vraj teda 300 eur; 230 plus 300 je 530 eur. Sľúbili ste 640. Sto desať eur, bez hanby. Idete okradnúť aj tých ľudí, tých úplných chudákov, ktorí budú mať minimálny dôchodok. Minimálny dôchodok po poctivo odpracovaných 40 rokoch, ktorý je teda 460 eur, a vy aj takémuto človeku, naozaj, ktorý žije z ruky do úst, vy aj takémuto človeku idete z peňaženky ukradnúť 110 eur. Bez hanby. Bez toho, aby ste mrvou mykli. A ešte sa tam rehocete. Pod balkónom zašitý, zbabelo miesto toho, aby ste tu sedeli a prosili tých dôchodcov o odpustenie. Za podvod, ktorý, podlý podvod, ktorý ste na týchto chudákoch spáchali. Že vám nie je hanba. Že máte ešte schopnosť chodiť po ulici. Že máte schopnosť sa sem postaviť a tie svoje bludy a drísty tu hovoriť a klamať v priamom prenose, 1 100 miliónov eur máte v Štátnej pokladnici, ktoré budete mať ku koncu roku nevyčerpaných voči rozpočtu, ktorý sme urobili. Prvú vec po, po voľbách ste začali hovoriť, samozrejme, aj predtým, ale po voľbách, ako v rozpočte nič nie je. Sme nechali štátne financie v katastrofálnom stave. Hoci vám tam zostalo na tácke 1 100 miliónov eur, 1,1 miliardy eur, 1,1 miliardy eur. Polovička z toho, trošku viac jak polovička z toho vám stačí, aby ste splnili svoj sľub voči dôchodcom. Vyplatiť každému jednému 640 eur. A vy just to nespravíte. A viete, prečo, milí dôchodcovia, milé siroty, vdovy, vdovci, invalidi, starobní dôchodci, prečo vás chcú okradnúť o 40 až 290 eur podľa výšky dôchodku? Preto, lebo to, čo nedajú vám, môžu dať svojim pánom oligarchom, ktorí v skutočnosti rozhodujú o tom, čo títo sluhovia zbohatlíkov tu v parlamente budú robiť a čo v politike budú robiť. Nič iné strana HLAS a SMER, pardon, SMER a SMER, lebo ste to isté, tá istá špinavá banda mafiánska, nič iné dvanásť rokov v politike nerobili, len slúžili mafii, slúžili organizovanému zločinu a máme o tom 39 hodín nahrávok spisu Gorila. Krásne, kde si váš predseda, súčasný predseda vlády dohaduje, ako bude rozkrádať, tunelovať zdravotníctvo. Ako s kým má urobiť biznis, na koho sa má obrátiť. Ale ako o všetkom chce byť od Haščáka informovaný, lebo chce vedieť, kto s akými figúrkami hrá a čo má z toho. Sedemnásť rokov dozadu ste tento špinavý biznis si dohodli a toto robíte dvanásť rokov. O 30 miliárd eur ste okradli ľudí na Slovensku a teraz bez hanby pridávate aj tých najchudobnejších, tých ľudí, ktorí strádali. Vy ste im, keď ste vládli, nemali ste žiadne krízy. Napríklad rok 2016 žiadna kríza. Štyri roky predtým, štyri roky potom žiadna kríza. Normálne že raj pre toho, kto vládne. Sypali sa vám miliardy z daní ľudí, z odvodov ľudí, ktoré platili poctivo zo svojich da... zo svojej mzdy alebo zo svojho podnikania. Zasypávali vás peniaze v štátnom rozpočte. Viete, čo ste poslali, jaký list každému jednému dôchodcovi zo Sociálnej poisťovne? Viete, čo v ňom stálo?! Že im si láskykotne dovoľujete zvýšiť dôchodok o 1,90. Tí dôchodci si to pamätajú. Toto bolo vaše sociálne cítenie. Natlačiť miliardy do gágora Haščákovi a zbohatlíkom, pre ktorých v politike robíte politiku, ktorým slúžite. A dôchodcom ste poslali v čase hojna, keď ste mohli rozdávať jak po nebohom, lebo jednoducho ten štát na to mal, ste im poslali 1,90. Na hanbu! Bezcharakterné 1,90; 1,90 euro krát 12, hops, 22,80? Neviem, či som to dobre vypočítal, plus-mínus, vy ste o 22,80 zvýšili dôchodky dôchodcom, všetkým rovnako na celý rok. Nie jednorazovo, že mesačný dôchodok 22,80. Euro deväťdesiat, 1,90 eur, 1,90 euro, 1,90 euro, 1,90 euro, 1,90 euro a druhý polrok to isté, dokopy 12-krát 1,90 eur, keď dobre počítam, 22,80. Na celý rok ste zvýšili chudákom ľuďom dôchodky. Tým ľuďom, ktorí vás volili, státisíce, a opäť ste ich potom oklamali. Opäť ste ich podviedli. Opäť ste nemali tú hanbu za nimi prísť a hovoriť im, jako vy na nich myslíte, ako to s nimi dobre, dobre myslíte, hoci my sme za tento rok zvýšili dôchodky o 120 eur v priemere. Stodvadsať eur mesačný dôchodok zvýšiť v priemere a o 1,90, to teda je sakra rozdiel. To je viac ako, 60-krát viac sme pridali dôchodcom, ako ste im pridali teda vy. V čase hojna, v čase plných sýpok. Toto je skutočná pravda. Ja viem, že vy sa spoliehate na to, že tí dôchodci, že opäť ich oblbnete a opäť vás budú voliť v budúcich voľbách. A ja vám z tohto miesta sľubujem, že budúce voľby prehráte. A prehráte ich strašne. Lebo mám jediný cieľ, vašim voličom, nie tým, ktorým nie je pomoci, ale práve tým rozhodujúcim, tomu jazýčku na váhach, ktorí predtým volili nás a teraz volili vás, lebo ste ich zblbli. Ja im vysvetlím, jako ten štát funguje, nebojte sa. A vy si ich nekúpite. Tí ľudia budú mať tú česť a budú mať ten charakter, aby si povedali, že už sa ďalší krát podvodníkom, podomovým šmejdom oklamať nedajú. To, čo ste vy teraz predviedli, že ste normálne bezcharakterne tým ľuďom rad radom sľubovali 640 eur, bez žiadnej hviezdičky, bez žiadnej tretej vety a poznámky niekde pod čiarou na tých bilbordoch. Nie, na to sú explicitné videá, na to sú explicitné tlačovky, kde ste to hovorili, o tom sú bilbordy. O tom sú záznamy z tých vašich slávnych peletónov po celom Slovensku. Všade ste hovorili, že im vyplatíte 640 eur priemerný dôchodok, všetkým dôchodcom bez rozdielu, sirotám, vdovám, invalidom, starobným dôchodcom. Jeden a pol miliónu ľudí. Zrazu bezcharakterne ste tých ľudí chceli podviesť úplne o všetko a my postupne z vás vytrásame, už sa nám podarilo 400 miliónov, chvalabohu, ale stále tu chýba tretina. Dvesto miliónov je na 150 eur prvých. Dvesto miliónov druhých je na 150 eur druhých. Ale potrebujeme ešte posledných 200 miliónov z vás dostať, lebo v priemere naďalej idete okradnúť dôchodcov o 150 eur na hlavu. Dvesto miliónov dokopy. Pre vás to je nič. Dvesto miliónov? Bežný človek ani si to nevie predstaviť, ani nevie, koľko to má núl. Vie, že celá ulica, celá dedina to za život nezarobí. Pre vás? Všimné. Tri miliardy ste kradli tempom ročne, deleno dvanásť je mesiacov, to je niečo, čo ste schopní ukradnúť približne za 22 dní. Že o toľko teraz ešte podvediete tých chudákov? Jeden a pol milióna. Ja sa vám aj čudujem, že vám to za to stojí, lebo my vám to neodpustíme, lebo keď vy podvediete vašich voličov, možno by si niekto mal povedať, že však čo nás po tom, ale nás to mrzí, lebo vy podvádzate ľudí, ktorí sa nechali obalamutiť vašimi prísľubmi, vašimi klamstvami. A ja nechcem, aby ľudia verili ľuďom, ktorí ich klamú. Ja chcem, aby ľudia volili informovaní, aby vedeli, ako funguje štát, aby vedeli, že keď raz ich niekto podviedol pri nebankovkách v 2006, nie je hodný, aby som mu veril znova. A vy ste dokázali normálne, že perpetuum mobile. Vy ste v 2006 podviedli babičky, deduškov, ktorých podviedli v nebankovkách. Potom ste sa na nich vykašľali. Medzičasom deti, synovia a dcéry tých babičiek a deduškov dorástli, z nich sa stali dôchodcovia a vy ste znova teraz podviedli ich, lebo ste im sľúbili 13. dôchodky a 13. dôchodky nebudú plnohodnotné. Že im dávate nejaké almužny, lebo jednoducho chcete z toho nejako vyjsť, ale stále si chcete nechať 200 miliónov, aby ste mohli si rozkrádať a dať na správne účty, tak možno to je váš úmysel, to je všetko pekné. Ale náš úmysel je, aby ste vy splnili sľuby, na základe ktorých ste vyhrali. Takže je mi to ľúto, ale my vám to pripomínať budeme, aj keď to, čo tu je predložené teraz, že chcete vyplatiť 150, tak chcete stále okradnúť o viac ako 400 miliónov eur dôchodcov. Aj keď ste avizovali, ten zbabelý minister Tomáš, ktorý tam je zašitý pod, ktorý sa skrýva pod balkónom, aby ho nebolo vidieť na kamere, tak keď aj avizoval, že vlastne niekto predloží nejaký pozmeňujúci návrh, že už nebude 150, ale už bude 300, stále to vychádza, že idete ukradnúť dôchodcom 200 miliónov eur, v priemere 150 eur každému jednému. Takže je našou povinnosťou, aby sme vám to pripomínali, a my vám to, samozrejme, pripomínať budeme, lebo pre mňa je najodpornejší politik, ktorý sa spolieha na nevedomosť svojich voličov a vedome tých voličov v tej nevedomosti udržuje, ešte ich možno svojimi klamstvami a tým, že im nevysvetlí vlastne, ako ten štát funguje. A úplne najodpornejší z tých odporných politikov je pre mňa ten, ktorý okráda chorých ľudí, čo krásne robíte vy a tým iným skráteným konaním vlastne rokujeme o tom, ako idete okradnúť chorých ľudí a v tomto prípade ešte na to doplatia životom. A v tomto prípade okráda veľmi odporný teda politik, mimoriadne odporný a odsúdeniahodný, ktorý okráda zúbožených ľudí, ktorým predtým tri a pol roka hovorí o tom, jaké sú chúďatká, ako by im veľmi pomohli, jako by sa pre nich rozdali, ale potom, keď zrazu máte tú moc a môžete niečo pre nich urobiť, tak pre nich neurobíte absolútne nič. Takže vy idete okradnúť siroty, vdovy, invalidov, starobných dôchodcov a vy si myslíte, že my budeme mlčať a že nás umlčíte tým, že budeme rokovať proti noci. No tak asi vám to, páni a dámy, nevyjde. My vám to dáme o to viacej vyžrať, možno dneska nie, ale o to viacej zajtra pri prerokovaní v druhom čítaní. Každopádne na tento váš zločin proti ľudskosti, na tento váš čin, ktorý je hodný tak sociálnych netvorov, ale nie sociálnych demokratov, slovenskí dôchodcovia len tak ľahko nezabudnú. My im to budeme pri každej jednej príležitosti opakovať a ten podvod, ktorým tu ešte argumentujete, že Sociálna poisťovňa to nie je schopná vypočítať a preto vy to musíte takto spraviť a podobne, aj ten budeme, nebojte sa, dôchodcom pripomínať, aby dôchodci vedeli, že ich považujete za hlupákov, ktorí teda nevedia, že číslo 300 sa dá bez problémov prepísať aj na číslo 450 alebo na číslo 480, 490, tak ako tým dôchodcom ste dlžní. Áno, lebo teraz, keď niekomu idete dať tristo a okradnete ho o 290, tak je to len o jednoduchom prepísaní, číslo 300 prepísané na 590. A vtedy by som dal klobúk dole a poviem, že áno, splnili ste svoje predvolebné sľuby. Ale vy nie. Vy jednoducho sa nechávate vťahovať Petrom Pellegrinim, absolútnym sociálnym netvorom, ktorí bez hanby využil svoj šarm na to, aby oblbol dôchodkyne, aby oblbol státisíce dôchodcov, získal hlasy a potom tie isté dôchodkyne a tých istých dôchodcov potom bez hanby podviedol. Veľká hanba, že takto pristupujete naozaj k biednym ľuďom, ktorým my sme sa snažili všemožne počas veľmi ťažkých rokov, veľmi ťažkých kríz pomáhať. A teda, keď teda hovoríte, že sme nepomáhali, tak ešte raz vám to pripomeniem. V tomto roku 120 eur v priemere sme zvýšili dôchodky. Nikdy nikto, žiadna vláda nezvýšila v priebehu jedného roka tak extrémnym spôsobom dôchodky pre dôchodcov. Zaviedli sme rodičovský dôchodok vyplatený v priemere 306 eur jednému rodičovi dôchodcovi pre 842-tisíc dôchodcov. Dôchodcov, ktorí sú rodičia detí, ktorí na Slovensku pracujú. Krásna spravodlivosť alebo krásna dávka, ktorá zabezpečuje spravodlivosť alebo takú vďaku voči najmä matkám, ktoré trpeli za to, že vychovávali deti a nemohli si robiť, vlastne rozvíjať svoju kariéru. Vy ste to neurobili ako sociálni demokrati. Urobili sme to my v čase ťažkých krízových rokov, vtedy, kedy nám chýbali miliardy a naozaj sme potrebovali ich, tie peniaze niekde inde. My sme vtedy mysleli aj na tie rodiny, či 200 eur na dieťa, ale v tomto prípade hovorím o dôchodcoch, čiže rodičovský dôchodok. Dokopy 260 miliónov eur. Na budúci rok v rozpočte 315 miliónov eur. A vy nám teraz na chrapúňa im to chcete zobrať. Len tak. A poviete im, že však nech im dajú deti 2 percentá z daní. Čiže ani nepozeráte na to, že by zobrali, okradli by charitatívne organizácie, ktoré podporujú, ale cynicky im idete zobrať niečo, čo zabezpečuje spravodlivosť. A ešte sa nehanbíte na tlačovkách povedať, že vlastne to je spravodlivý krok, veď to je sociálny krok, hoci výrazným spôsobom tak pomôžete bohatším dôchodcom a výrazným spôsobom pomôžete, ublížite chudobným a najmä matkám a čím viac pracujúcich detí na Slovensku matkám, tak tým viacej im ublížite. Že vám nie je hanba. Okrem toho, áno, očkovací bonus, opäť viac ako štvrť miliardy eur. Tristo eur, 200 eur, podľa toho, ako sa zaočkovali, ako si chránili zdravie. A viete, ako ste pomohli vy tým dôchodcom? Áno, mali sme na debate, prišiel pán, myslím si, že to bolo z Podhájskej, 82-ročný pán a vystúpil tam, že chce takto verejne povedať, ako nedokázal svoju ženu 80-ročnú presvedčiť, aby nešla na míting, kam ju pozýva Fico, kde išla v autobuse, plnom autobuse dôchodcov bez rúšok a do dvoch týždňov po tom, ako sa vrátila z toho vášho protestu proti zlej vláde, ktorá nepomáhala dôchodcom, umrela preto, lebo ju váš Fico zavolal na protest a povedal jej, že rúško dole. Ďakujem pekne. (Potlesk.)